

**Cegléd Város Önkormányzata**

**Polgármesterétől**

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53/511-408

|  |  |
| --- | --- |
| Iktatószám: C/28582/2025.  Előterjesztő: Dr. Csáky András polgármester  Szakmai előterjesztő: Szabó János ifjúsági referens  Ügyintéző: Baumanné Méder Melinda vezető-főtanácsos | **Tárgy**: Ifjúsági Cselekvési Terv 2026. elfogadása  **Mellékletek:**   1. Gazdasági beszámoló 2025 2. Eredményekről beszámoló Cselekvési Terv 2024-2025. 3. Cselekvési Terv 2026 4. Cselekvési Terv 2026 költségvetési tervezete |

**ELŐTERJESZTÉS**

**Cegléd Város Önkormányzata Képviselő-testületének**

**2025. október 16-ai nyilvános ülésére**

**Tisztelt Képviselő-testület!**

**Emlékeztetőül:** Cegléd Város Önkormányzatának Képviselő-testülete 139/2022. (IV. 21.) Ök. határozatával - pontosítások után - elfogadta a Ceglédi Ifjúsági Stratégia és Cselekvési Terv 2022-2027 című dokumentumot.

A Képviselő-testülete 234/2024. (IX. 19.) Ök. határozatával elfogadta az „Ifjúsági Stratégia 2024-2025” Cselekvési Tervét, gondoskodott a Cselekvési Terv megvalósításához Cegléd Város Önkormányzata részéről biztosítható feltételekről.

Szabó János ifjúsági referens elkészítette az Ifjúsági Cselekvési Terv 2024-2025. évi szakmai beszámolóját, amelyben olvashatóak a megvalósult programokkal kapcsolatos eredmények, benyújtotta továbbá az Ifjúsági Stratégia 2026 Cselekvési Tervét, és az ahhoz tartozó költségvetés tervezetet. **A Cselekvési Terv a 2026. évre vonatkozó konkrét fejlesztési irányait határozza meg, amely mintegy éves munkatervként funkcionál, és az ifjúsági referens felelősségi körébe tartozik, amelyet a mindenkori év októberéig benyújtásra kerül az önkormányzat Képviselő-testületéhez.**

Az előterjesztést a **Humán** **Bizottság** tárgyalja. A HB véleménye a Képviselő-testület ülésén, helyben osztott jegyzőkönyvi kivonat formájában kerül ismertetésre.

A Képviselő-testület, valamint a HB ülésére – a Ceglédi Ifjúsági Önkormányzat 206/2020. (X. 22.) Ök. határozattal elismert Szervezeti és Működési Szabályzata szerinti együttműködés értelmében – **tanácskozási joggal meghívást kapnak a CIÖK Elnökség tisztségviselői: az ifjúsági elnök és az ifjúsági koordinátor.**

*A döntéshozatal Magyarország helyi önkormányzatairól szóló 2011. évi CLXXXIX. törvény (Mötv.) 46. § (1) bekezdése alapján, a (2) bekezdésben foglaltakra figyelemmel* ***nyilvános*** *ülés keretében, az 50. § rendelkezései alapján - figyelemmel a KT. SzMSz 59. §-ában foglalt rendelkezésekre -* ***egyszerű*** *szavazati arányt igényel.*

Cegléd, 2025. október 7.

Dr. Csáky András

polgármester

Láttam:

Hegedűs Ágota

alpolgármester

**Határozati Javaslat**

**Cegléd Város Önkormányzatának Képviselő-testülete –** a234/2024. (IX. 19.) Ök. határozatra figyelemmel

**1.)** Elfogadja az Ifjúsági Stratégia 2024-2025. évi szakmai és gazdasági beszámolóját, mely dokumentum jelen határozat elválaszthatatlan 1. és 2. melléklete.

**2.)** Tudomásul veszi, és együttműködési szándékkal elfogadja az Ifjúsági Stratégia 2026. évi Cselekvési Tervét, mely dokumentum jelen határozat elválaszthatatlan 3. melléklete.

**3.)** Gondoskodik a Cselekvési Terv megvalósításához Cegléd Város Önkormányzata részéről biztosítható feltételekről.

**4.)** Felkéri a Polgármestert az 2. pontban hivatkozott dokumentum önkormányzati honlapon való közzétételére.

**5.)** Utasítja a Ceglédi Közös Önkormányzati Hivatalt a szükséges intézkedések megtételére.

Határidő az 1., 2. és 4. pontban: azonnal, Felelős: Dr. Csáky András polgármester

a 3. pontban: CVÖ 2026. évi költségvetésének elfogadása

A határozatot kapják:

1-14. Cegléd városban működő oktatási intézmények

15. CIÖK

16. CVÖ Ifjúsági Koordinátor

17. Szervezési Iroda helyben

18. Pénzügyi Iroda helyben

Az előterjesztést láttam:

Dr. Diósgyőri Gitta

címzetes főjegyző