

**Cegléd Város Önkormányzata**

**Polgármesterétől**

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53/511-408

|  |  |
| --- | --- |
| Iktatószám: C/ /2025.  Előterjesztő: Hegedűs Ágota alpolgármester  Szakmai előterjesztő: Jáger Mária irodavezető  Ügyintéző: Baumanné Méder Melinda vezető-főtanácsos | **Tárgy**: A „Kossuth Művelődési Központ” Nonprofit Közhasznú Kft. városi műsorfüzet bevezetésével kapcsolatos intézkedési terv |

**ELŐTERJESZTÉS**

**Cegléd Város Önkormányzata Képviselő-testületének**

**2025. október 16-ai nyilvános ülésére**

**Tisztelt Képviselő-testület!**

**Emlékeztetőül:** Cegléd Város Önkormányzatának Képviselő-testülete 381/2025. (IX. 18.) Ök. határozatával elfogadta a „Kossuth Művelődési Központ” Nonprofit Közhasznú Kft. városi műsorfüzet bevezetéséről szóló összefoglalóját. Felkérte az alpolgármestert, hogy terjesszen elő intézkedési tervet az összefoglalóban rögzített kérdések és felvetések megoldása tárgyában.

A Kossuth Művelődési Központ által készített városi műsorfüzettel kapcsolatos összefoglalóban leírtakat megvizsgálva az alábbi intézkedéseket javaslom:

1. A programok megjelentetésére vonatkozóan a legcélszerűbb megoldás az online platform lenne. A város jelenleg rendelkezik egy applikációval, bár nehézkes a fejlesztőkkel való kommunikáció, emellett nem alakítható az önkormányzat és az intézmények igényei szerint.
   1. A jelenlegi applikáció nem alkalmas arra, hogy a városi programok egységes, felhasználóbarát kommunikációs felülete legyen. A legegyszerűbb megoldás ennek az applikációnak az újragondolása, fejlesztése lenne.
   2. A rendezvényeket a városi sajtóreferens töltené fel az applikációba. A városi programokra a sajtóreferensnek van rálátása, minden programajánló hozzá fut be, kiegészülve a civil szervezetek, iskolák, egyházak eseményeivel.
2. A Kossuth Művelődési Központ esetében az intézmény szakmai színvonalának fenntartását szem előtt tartva továbbra is szükség van a műsorfüzet papír alapú megjelentetésére.

2.1. Erre a belső erőforrásból megvalósítható, három időszakos megjelenésű havi műsorfüzet előállítása lenne a legmegfelelőbb.

2.2. A javasolt ütemezés az alábbi: I. időszak (január-áprilisi programok), II. időszak (május-augusztusi programok), III. időszak (szeptember-decemberi programok).

1. A fent említetteken kívül lehetőséget biztosítanánk a város havi kiadványában, a Ceglédi Hírmondóban 1 (egy) oldal terjedelmű, összesített havi rendezvénynaptár megjelentetésére.

Az előterjesztést a **Humán és az Értéktár és Értékvédelmi Bizottság** tárgyalja. A bizottságok véleménye a Képviselő-testület ülésén, helyben osztott jegyzőkönyvi kivonat formájában kerülnek ismertetésre.

*A döntéshozatal Magyarország helyi önkormányzatairól szóló 2011. évi CLXXXIX. törvény (Mötv.) 46. § (1) bekezdése alapján, a (2) bekezdésben foglaltakra figyelemmel* ***nyilvános*** *ülés keretében, az 50. § rendelkezései alapján - figyelemmel a KT. SzMSz 59. §-ában foglalt rendelkezésekre -* ***egyszerű*** *szavazati arányt igényel.*

Cegléd, 2025. október 8.

Hegedűs Ágota

alpolgármester

**Határozati Javaslat**

**Cegléd Város Önkormányzatának Képviselő-testülete –** a381/2025. (IX. 18.) Ök. határozatra figyelemmel

**1.)** Elfogadja a „városi műsorfüzet” bevezetésével kapcsolatos, előterjesztésben ismertetett intézkedési tervet.

**2.)** Gondoskodik az intézkedési terv megvalósításához Cegléd Város Önkormányzata részéről biztosítható feltételekről.

**3.)** Utasítja a Ceglédi Közös Önkormányzati Hivatalt a szükséges intézkedések megtételére.

Határidő: azonnal Felelős: Dr. Csáky András polgármester

A határozatot kapják:

1. Ceglédi Sportcsarnok Kft.
2. Ceglédi Termálfürdő Üzemeltető Kft.
3. Ceglédi TV Közhasznú Nonprofit Kft.
4. „Kossuth Művelődési Központ” Nonprofit Kft.
5. Ceglédi Városi Könyvtár
6. Kossuth Múzeum
7. Ceglédi KÖH Pénzügyi Iroda
8. Ceglédi KÖH Szervezési Iroda

Az előterjesztést láttam:

Dr. Diósgyőri Gitta

címzetes főjegyző