**Cegléd Város Önkormányzata Polgármesterétől**

2700 Cegléd, Kossuth tér1.

Levélcím: 2701 Cegléd, Pf.: 85.

Tel.: 06-53/ 511-400, Fax: 511-406, E-mail: polgarmester@cegledph.hu



Iktatószám: C/25101/2025. **Tárgy:** A ceglédi TEK I. számú házi gyermekorvosi

Előterjesztő: Dr. Csáky András polgármester körzet ellátására pályázat kiírása

Szakmai előterjesztő: Jáger Mária irodavezető

Ügyintéző: Makai Viktória vezető-főtanácsos

**ELŐTERJESZTÉS**

**Cegléd Város Önkormányzata Képviselő-testületének**

**2025. október 16-ai ülésére**

**Tisztelt Képviselő-testület!**

Emlékeztető: A ceglédi TEK I. számú körzet Szolgáltatójával dr. Lakatos Andrásné dr. Vukovics Csilla egyéni vállalkozóval – 1994. április 21 napján létrejött megállapodás és a 297/2010. (X. 28.) Ök. határozat alapján 2010. november 3 napján kötött határozatlan időre szóló megállapodást/feladat-ellátási szerződés 2025. április 30 napjával megszűnt. A praxiseladásra nyitva álló határidő 2025. október 31. napján telik le.

A betöltetlen, helyettesítéssel ellátott ceglédi TEK I. számú házi gyermekorvosi körzet működtetését 351/2024. (X. 21.) Ök. határozat alapján - 2025. május 1. óta önkormányzatunk látja el Szolgáltatóként, tartós helyettesítéssel.

A zavartalan betegellátást folyamatosan biztosítják dr. Dávid Mónika, dr. Sivók Ágnes, dr. Rozovljan László, dr. Fekete-Herman Emese Krisztina, és dr. Vukovics Csilla gyermekgyógyász szakorvosok. Az asszisztensi feladatokat Horváth Anikó látja el.

Köszönet illeti a szakorvosokat és asszisztenst a helyettesítésben való részvételükért, hogy maximális odafigyeléssel látják el a körzet betegeit. A zavartalan betegellátás érdekében 2025. november 1. napjától dr. Dávid Mónika gyermekgyógyász szakorvos látja el a helyettesítés a feladatait.

Jelen előterjesztésünk tárgya pályázat kiírása a betöltetlen házi gyermekorvosi körzet végleges ellátására.

A *Magyarország helyi önkormányzatairól szóló 2011. évi CLXXXIX törvény* (Mötv.) 13. § (1) bekezdés 4. pontja értelmében a helyi önkormányzat feladata az egészségügyi alapellátás, az egészséges életmód segítését célzó szolgáltatások biztosítása. *Az egészségügyi alapellátásról szóló 2015. évi CXXIII. törvény* 5. § (1) bekezdése alapján a települési önkormányzat az egészségügyi alapellátás körében gondoskodik – egyebek mellett *–* *a háziorvosi és házi gyermekorvosi alapellátásról*,

Az előterjesztést a **Jogi, Ügyrendi és Közbiztonsági**, **valamint a Humán Bizottság véleményezi**. A bizottságok véleményét a Képviselő-testület ülésén írásban, helyben osztott összefoglaló kivonat formájában ismertetjük.

A döntéshozatal az Mötv. 46. § (1) bekezdése alapján, a (2) bekezdésben foglaltakra figyelemmel nyilvános ülés keretében, az 50. § rendelkezései alapján – figyelemmel a 42. §-ban és a Kt. SzMSz 59. §-ában foglalt rendelkezésekre – egyszerű szavazati arányt igényel.

Cegléd, 2025. október 6. Dr. Csáky András

polgármester

Láttam:

Hegedűs Ágota alpolgármester

**Határozati javaslat**

**Cegléd Város Önkormányzatának Képviselő-testülete**

**1.)** Pályázatot ír ki *a háziorvosi körzetekrőlszóló 10/2002. (VI. 27.) Ök. rendelet* *2. melléklet*ében megállapítottterületi ellátási kötelezettségű,ceglédi TEK I. házi gyermekorvosi körzet vállalkozás formájában történő, állandó jellegű ellátására – a határozat elválaszthatatlan 1. mellékletében foglaltaknak megfelelően.

**2.)** Felhatalmazza a Polgármestert, hogy a pályázat elbírálása kivételével a házi gyermekorvosi körzet ellátásához szükséges valamennyi intézkedést megtegye, és a keletkezett iratokat, kötelezettség­vállalásokat az Önkormányzat nevében aláírja.

**3.)** Utasítja a Ceglédi Közös Önkormányzati Hivatalt, hogy a határozat végrehajtása, valamint a házi gyermekorvosi körzet további ellátásának biztosítása érdekében a szükséges intézkedéseket megtegye.

Határidő: azonnal Felelős: Dr. Csáky András polgármester

A határozatot kapják:

1. Ügyintéző és általa:

2. Ceglédi Közös Önkormányzati Hivatal Pénzügyi Iroda – Helyben

3. Irattár

---------

*1. melléklet a …/2025. (X. 16.) Ök. határozathoz:*

**„Pályázati felhívás**

Cegléd Város Önkormányzatának Képviselő-testülete pályázatot hirdet Cegléd 1. számú házi gyermekorvosi körzetének ellátására, területi ellátási kötelezettséggel.

**1. Ellátandó lakosságszám (kártya):** 815 fő

**2. Ellátandó települések száma:** egy településrész – *Cegléd Város Önkormányzatának a háziorvosi körzetekről szóló 10/2002. (VI. 27.) Ök. rendelet* *2. melléklet*ében megállapított ceglédi I. számú házi gyermekorvosi körzet a hozzátartozó iskola- és ifjúság-egészségügyi ellátással.

**3. Pályázati feltételek:**

3.1.A háziorvosi, házi gyermekorvosi és fogorvosi tevékenységről szóló 4/2000. (II. 25.) EüM rendelet szerinti képesítés megléte, valamint az önálló orvosi tevékenységről szóló 2000. évi II. törvény, e törvény végrehajtásáról szóló 313/2011. (XII. 23.) Korm. rendelet, és az egészségügyi szolgáltatás gyakorlásának általános feltételeiről, valamint a működési engedélyezési eljárásról szóló 96/2003. (VII. 15.) Korm. rendeletben előírt egyéb feltételek megléte;

3.2. büntetlen előélet;

3.3. cselekvőképesség;

3.4. a gyermekorvosi körzetben alkalmazni kívánt szakdolgozó

**4. A pályázat részeként benyújtandó iratok, igazolások:**

4.1. végzettséget, szakirányú végzettséget igazoló dokumentumok hiteles másolatai

4.2. részletes, fényképes szakmai önéletrajzot

4.3. végzettséget és szakirányú végzettséget igazoló okiratok másolata

4.4. három hónapnál nem régebbi erkölcsi bizonyítvány eredetben, amely igazolja a büntetlen előéletet és azt, hogy a pályázó nem áll a foglalkozástól eltiltás hatálya alatt

4.5. egészségügyi alkalmassági dokumentum a 40/2004. (IV. 26.) ESzCsM rendelet szerinti, mely tartalmazza a vizsgálat dátumát és eredményét

4.6. igazolás, hogy a praxisengedély megszerzésének feltételei fennállnak

4.7. vállalkozási formától függően, egyéni vállalkozói igazolvány hiteles másolata, illetve társas vállalkozás esetén a társas vállalkozás 30 napnál nem régebbi eredeti cégkivonata, és a társasági szerződés másolata

4.8. Magyar Orvosi Kamara tagságról, nyilvántartásról szóló igazolás (amennyiben tagsággal rendelkezik)

4.9. az Országos Kórházi Főigazgatóság által vezetett működési nyilvántartás igazolása

4.10. nyilatkozat arról, hogy a pályázó csatlakozik az EESZT rendszerhez és jogszabályban meghatásozott adatszolgáltatási kötelezettségének ezt követően folyamatosan eleget tesz

4.11. a pályázó nyilatkozata arról, hogy a pályázati anyagban foglalt személyes adatainak a pályázati eljárással összefüggő kezeléséhez hozzájárul

4.11. nyilatkozat, melyben a pályázó hozzájárul, hogy a pályázati eljárás résztvevői a pályázati anyagot megismerhessék, és abba betekinthessenek

4.12. a pályázó nyilatkozata arról, hogy a pályázat elbírálását nyílt, vagy zárt ülésen kéri

**5. A pályázat benyújtásának határideje:** 2026. február 28.

**6. A pályázat elbírálásának határideje:** az 5. pont szerinti határidőt követő képviselő-testületi ülés

**7. A pályázat benyújtásának módja:** postai úton,

7.1. Cegléd Város Önkormányzata dr. Csáky András polgármesternek címezve: 2701 Cegléd, Pf.: 85., a borítékon kérjük feltüntetni: „1. számú házi gyermekorvosi körzet”

7.2. További információ kérhető telefonon, a 06 (53) 511-437 telefonszámon az egészségügyi alapellátásért felelős ügyintézőtől

**8. Területi ellátási kötelezettség:** igen

**9. A megbízás betölthetőségének időpontja:** legkorábban a szükséges engedélyek meglétekor – várhatóan 2026. június 1.

**10. Jogviszony jellege:** megbízási

**11. Kategória:** háziorvosi

**12. Típusa:** gyermek

**13. Leírás/Megjegyzések:**

13.1. A háziorvosi körzet praxisjoga térítésmentesen szerezhető meg.

13.2. A feladatellátás vállalkozási formában történik, az önkormányzattal kötött határozatlan idejű, de minimum 5 év időtartamra kötött feladat- ellátási szerződés alapján.

13.3. Az önkormányzat a feladat ellátásához a rendelőhelyiséget, valamint annak felszerelését térítésmentesen biztosítja.

13.4. Indokolt esetben - közérdekű célból - az Önkormányzat bérlakást szolgálati jelleggel biztosít.

**14.** Cegléd Város Önkormányzata fenntartja magának a jogot, hogy a pályázatot külön indokolás nélkül eredménytelennek nyilvánítsa.

**A pályázat egyéb megjelentetése:**

- [cegled.asp.lgov.hu](http://www.cegled.lgov.hu)

- [www.okfo.hu](http://www.okfo.hu)”

---------

Az előterjesztést láttam:

Dr. Diósgyőri Gitta

címzetes főjegyző