Cegléd Város Polgármesterétől

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 53/511-400; Fax: 511-406





|  |  |
| --- | --- |
| Iktatószám: C/20.230/2025.  Előterjesztő: Dr. Csáky András polgármester | Tárgy: Gazdasági program felülvizsgálata  Melléklet: „Együtt építjük”  Cegléd város gazdasági programja 2025-2029 |

**ELŐTERJESZTÉS**

**Cegléd Város Önkormányzata Képviselő-testületének**

**2025. október 16-i ülésére**

**Tisztelt Képviselő-testület!**

A Magyarország helyi önkormányzatairól szóló 2011. évi CLXXXIX. törvény 116. §-ában foglaltak szerint a képviselő-testület hosszú távú fejlesztési elképzeléseit gazdasági programban, fejlesztési tervben rögzíti, melynek elkészítéséért a helyi önkormányzat felelős, és amelyet a képviselő-testület az alakuló ülését követő hat hónapon belül fogad el.

A Képviselő-testület 2025. áprilisi ülésére terjesztettem elő a gazdasági programot, hogy az a 2025-2029-es időszakra vonatkozóan iránymutatást adjon a városfejlesztési célokat illetően, valamint iránytűként szolgáljon a városvezetés számára a fejlesztési programok elindításához. A Képviselő-testület 204/2025. (IV.10.) Ök. határozatával 18 főszempont és számos alábontás szerint kérte a program átdolgozását a júniusi rendes testületi ülésre.

Az iránymutatások mennyisége és részletessége miatt az egyes szempontok szerinti átdolgozás részletekbe belemenő, összefüggéseket és következményeket is feltáró egyeztetést igényelt. A Képviselő-testület ezért a 339/2025.(VI. 19.) Ök. határozatával a gazdasági program átdolgozása határidejének a szeptemberi rendes testületi ülést jelölje meg.

A Képviselő-testület szeptember 18-án meghozott, 398/2025. (IX. 18.) Ök. határozatával elfogadta a gazdasági programot azzal a feltétellel, hogy azt a következő képviselő-testületi ülésen felülvizsgálja annak érdekében, hogy a 204/2025. (IV. 10.) Ök. határozat szerinti elvárások követhető és hivatkozható módon megjelenjenek a Gazdasági Program egységes szerkezetében.

Jelen előterjesztésem mellékleteként terjesztem a Képviselő-testület elé a gazdasági programot, valamint azt a táblázatot, mely a fenti határozatban megfogalmazott kritériumok szerint tartalmazza a kiegészítéseket és módosításokat.

**Az előterjesztést valamennyi állandó bizottság véleményezi.**

A Bizottságok véleménye a Képviselő-testület ülésén helyben kerül kiosztásra jegyzőkönyvi kivonat formájában.

*A döntéshozatal Magyarország helyi önkormányzatairól szóló 2011. évi CLXXXIX. törvény (Mötv.) 46. § (1) bekezdése alapján, a (2) bekezdésben foglaltakra figyelemmel* ***nyilvános*** *ülés keretében, az 50. § rendelkezései alapján - figyelemmel a KT. SzMSz 59. §-ában foglalt rendelkezésekre -* ***minősített*** *szavazati arányt igényel.*

Cegléd, 2025. október 6.

Dr. Csáky András

polgármester

**Határozati javaslat**

**Cegléd Város Önkormányzatának Képviselő-testülete**

1. felülvizsgálta és megfelelőnek találta a határozat elválaszthatatlan mellékletét képező „Együtt építjük” 2025-2029 címen elkészített gazdasági programot. Megállapítja, hogy a gazdasági programban a 204/2025. (IV. 10.) Ök. határozatban megfogalmazott elvárások követhető és hivatkozható módon jelennek meg.
2. Utasítja a Ceglédi Közös Önkormányzati Hivatalt a szükséges intézkedések megtételére.

**Határidő**: folyamatos **Felelős**: Dr. Csáky András polgármester

Kapják:

Előterjesztő

Önkormányzati intézmények vezetői

Önkormányzat tulajdonában lévő gazdasági társaságok ügyvezetői

Ceglédi Közös Önkormányzati Hivatal irodavezetői

Láttam:

Dr. Diósgyőri Gitta

címzetes főjegyző